open-index/open-wikipedia-markdown huggingface dataset:
Ján Teofil Windisch

**Ján Teofil Windisch** (; * 17. august 1689, Bratislava† 13. február 1730, Bratislava) bol uhorský lekár a botanik.

## Život
Pochádzal z rodiny obchodníka Börga Windischa a jeho manželky Barbory. Vyštudoval gymnázium v Bratislave a medicínu na univerzite v Erfurte a v Jene. Následne pôsobil ako lekár v Pezinku a od roku 1718 v Bratislave.

V roku 1712 sa zúčastnil prvej súdnolekárskej pitvy pľúc v Uhorsku. Bol priekopníkom pediatrie a popri lekárstve sa venoval skúmaniu flóry z okolia Bratislavy. V oblasti botaniky a prírodovedy spolupracoval s Matejom Belom.

## Referencie

## Externé odkazy
*Záznam o narodení a krste v matrike evanjelického zboru č.104 v Bratislave; pokrstený ako Johann Gottlieb Windisch

Kategória:Osobnosti z Bratislavy
Kategória:Uhorskí lekári
Kategória:Uhorskí botanici
Biskupská konferencia

**Biskupská konferencia** je zbor katolíckych biskupov daného štátu alebo špecifického územia. Podľa kánonického práva (kán. 449 CIC) má právnu subjektivitu . Biskupskú konferenciu zriaďuje pápež v danej krajine, ak si to okolnosti nevyžadujú, aby bola zriadená v inej oblasti (časť krajiny alebo niekoľko krajín).

Vo východných katolíckych cirkvách je existencia podobnej inštitúcie (tzv. Rada hierarchov) upravená vnútroštátnym právom jednotlivých cirkví sui iuris. 

Územne býva biskupská konferencia vymedzená zvyčajne na územie štátu. Niektoré biskupské konferencie sú vymedzené pre určitú oblasť, zahŕňajúcu väčší počet štátov. Dôvodom je zvyčajne nízky počet katolíckych veriacich alebo biskupov v danej krajine.

Príkladom biskupských konferencií združujúcich viacero krajín sú napríklad Škandinávska biskupská konferencia  (združujúca biskupov severských krajín), Konferencia biskupov Antíl , Pacifická biskupská konferencia a podobne. Kým existovalo Česko-Slovensko, bola katolícka cirkev na jeho území reprezentovaná Česko-slovenskou biskupskou konferenciou.

Biskupská konferencia zahŕňa nielen rímskokatolíckych biskupov pôsobiacich na danom území, ale aj biskupov ostatných cirkví zjednotených s Rímom. Napríklad  na Slovensku sú súčasťou Konferencie biskupov Slovenska nielen biskupi rímskokatolíckej ale aj gréckokatolíckej cirkvi. Takisto v Česku sú preto členmi Českej biskupskej konferencie aj biskupi pôsobiaci v apoštolskom gréckokatolíckom exarcháte.

Je potrebné rozlišovať biskupské konferencie od synód cirkvi alebo rád hierarchov . Každý biskup môže byť členom aj viacerých nezávislých zoskupení. Napríklad kanadský biskup Marián Andrej Pacák je členom rady hierarchov na Slovensku (keďže patrí do slovenskej gréckokatolícej cirkvi sui iuris), no je členom Kanadskej biskupskej konferencie (keďže eparchia sa nachádza na území Kanady).

Cieľom biskupskej konferencie je radiť sa o dôležitých otázkach vedenia cirkvi, duchovnej správe, správe liturgických slávení  a zastupovať katolícku cirkev na danom území (napr. pred štátom). Biskupská konferencia sa schádza niekoľkokrát do roka. Okrem diecéznych biskupov sa na väčšine biskupských konferencií zúčastňujú aj všetci úradníci, diecézni správcovia a pomocní biskupi.

## História a základy
Biskupské konferencie existovali v neformálnej podobe už od dávnych čias. Potreba pravidelných konzultácií a koordinácie činností biskupov priľahlých regiónov sa uskutočňovali a realizovali prostredníctvom miestnych synód a koncilov. 

V súčasnej podobe boli biskupské konferencie zriadené až v dokumente Druhého vatikánskeho koncilu Christus Dominus, ktorý uviedol do praxe Pavol VI. v svojom motu proprio Ecclesiae Sanctae. Ich povinnosti a legislatívny rámec stanovuje Kódex kánonického práva, v kánonoch 447-459.

## Referencie

## Zdroj


Kategória:Katolicizmus
Kategória:Biskupi
Priehyba (geomorfologická časť)

**Priehyba** je geomorfologickou časťou Kráľovohoľských Tatier. Zaberá veľkú časť východnej polovice pohoria a najvyšší vrch Veľký bok dosahuje 

## Vymedzenie
Územie leží východne od sedla Čertovica a zaberá veľkú časť Kráľovohoľských Tatier. Severný okraj vymedzuje Čiernovážskou dolinou vedúca hranica s Liptovskými nivami (časť Liptovskej kotliny), východnejšie leží Važecký chrbát, ktorý je podcelkom Kozích chrbtov. Východným smerom nadväzujú Nízke Tatry časťami Teplická kotlina a Kráľova hoľa, pričom hranicou v tejto časti Kráľovohoľských Tatier je Ždiarska dolina a Ždiarske sedlo. Južne susedí Horehronské podolie s podcelkami Heľpianske podolie a Bystrianske podhorie a západným smerom pokračujú Nízke Tatry podcelkom Ďumbierske Tatry s časťami Ďumbier a Demänovské vrchy.

## Ochrana územia
Prakticky celé územie tejto časti Kráľovohoľských Tatier leží v Národnom parku Nízke Tatry, resp. jeho ochrannom pásme. Osobitne chránené lokality sa v tejto časti nevyskytujú.

## Turizmus
Táto rozsiahla časť Kráľovohoľských Tatier patrí vďaka odľahlosti medzi pokojnejšie horské oblasti. Hlavnú turistickú magistrálu tvorí hrebeňom vedúca  červeno značená Cesta hrdinov SNP, ktorá spája sedlo Čertovica s Kráľovou hoľou. Južným smerom posunutý hlavný hrebeň je ľahšie prístupný z Horehronia, z Liptova vedie južným smerom niekoľko dlhých dolín, medzi nimi Ipoltica s vetvami Ráztoky a Dikula, Svarínska dolina, Malužinská dolina či Hodruša. Väčšinou z nich vedú i značené turistické trasy, ktoré spájajú podhorské obce s hlavným hrebeňom a umožňujú prechod na Horehronie. Vyhľadávané sú cyklotrasy, vedúce horskými dolinami a priesmykmi. Hlavným centrom turizmu je oblasť Čertovice a Vyšnej Boce, na hrebeni je turistom k dispozícii Útulňa Andrejcová.

## Referencie

## Pozri aj
* Kráľovohoľské Tatry
* Národný park Nízke Tatry
* Geomorfologické členenie Slovenska

Kategória:Kráľovohoľské Tatry
Kategória:Nízke Tatry
Kategória:Geomorfologické časti na Slovensku
Internát (rozlišovacia stránka)

**Internát** môže byť:
*zariadenie na ubytovanie, stravovanie a (spravidla aj) výchovu žiakov, študentov či podobných chovancov, príp. aj zariadenie na ubytovanie pracujúceho dorastu alebo robotníkov, pozri internát
*školský internát (okrem internátu materskej školy) alebo  študentský domov (t. j. vysokoškolský internát), pozri školský internát a študentský domov (alebo pozri internát)
*školský internát (t. j. pre základné školy, stredné školy, materské školy alebo školy so špeciálnymi výchovno-vzdelávacími potrebami [staršie nazývané: špeciálne školy])
*do roku 2008 (a v Česku dodnes): domov mládeže
*v Česku: zariadenie na ubytovanie, stravovanie a výchovu detí škôl pre zdravotne postihnutých alebo detí prípravného stupňa základnej školy
*detský domov
*špeciálne výchovné zariadenie (starší názov : osobitné výchovné zariadenie)
*internátna škola

## Zdroje
Sósibios

**Sósibios** (*Sósibios*) môže byť:

* veliteľ osobnej stráže egyptského vládcu Ptolemaia II., pozri Sósibios z Tarentu
* prvý minister egyptského vládcu Ptolemaia IV., pozri Sósibios z Alexandrie
* regent Ptolemaia V., pozri Sósibios (syn Sósibia)
* grécky gramatik z prelomu 3. a 2. stor. pred Kr., pozri Sósibios zo Sparty
* grécky sochár v 1. stor. pred Kr., pozri Sósibios z Atén
Oberhof

**Oberhof** je mesto v Nemecku v spolkovej krajine Durínsko v krajinskom okrese Schmalkalden-Meiningen. Je dôležitým športovým a kúpeľným strediskom. V Oberhofe žilo na konci roka 2017 presne 1 634 obyvateľov, každý rok však toto mesto navštívi približne 144 000 turistov. Oberhof získal štatút mesta v roku 1985.

Oberhof je známy ako významné stredisko zimných športov, je tu veľmi populárny nielen biatlon ale aj sánkarský šport, jazda na boboch, beh na lyžiach alebo severská kombinácia. Ekonomika mesta je založená na výnosoch z turizmu, Oberhof je tretie turisticky najnavštevovanejšie mesto v Durínskom lese hneď za Erfurtom a Weimarom.

V meste sa nachádza známe športové gymnázium, ktoré je durínskym centrom prípravy mladých športovcov a športovkýň pre zimné športy, ale aj pre špeciálny oddiel Bundeswehru, spolkových ozbrojených síl.

## História
Oberhof bol založený v roku 1641. Bolo to malé mestečko, až kým doň nebola koncom 19. storočia zavedená železnica, ktorá spájala Erfurt a Ritschenhausen. Vtedy mesto objavili priaznivci turistiky a zimných športov, čo mestu prinieslo rozvoj.

Od začiatku 20. storočia je Oberhof centrom zimných športov, ktoré sa tu konajú na pravidelne modernizovaných športoviskách. Nedávno boli v meste vybudované výťahy na lyžiarske svahy a biatlonové stredisko bolo vylepšené tak, aby spĺňalo štandardy medzinárodnej kvality. Tamojšia bobová, sánkarská a skeletonská trať pravidelne hostí majstrovstvá sveta i majstrovstvá Európy.

V auguste 2009 bol v Oberhofe otvorený prvý lyžiarsky tunel v Nemecku.

## Partnerské mestá
*  Winterberg, Nemecko
*  Bad Neustadt an der Saale, Nemecko
*  Lillehammer, Nórsko

## Iné projekty

*

## Externé odkazy
* Oficiálna webová stránka mesta (po nemecky)

## Zdroj

Kategória:Mestá v Durínsku
Kategória:Lyžiarske strediská v Nemecku
Marek Wolf

**Marek Wolf** (* 24. máj 1985, Bratislava) je slovenský gitarista, skladateľ a aranžér. Je známy najmä spoluprácou s harmonikárom Erichom „Bobošom“ Procházkom, Igorom „Ajdžim“ Sabom a spevákom Petrom Cmorikom. Patrí medzi popredné osobnosti slovenskej bluesovej scény.

## Medzinárodné festivaly
Wolf takisto vystúpil na mnohých medzinárodných festivaloch, vrátane festivaloch v Katoviciach, Zakopanom, Prahe, Lipsku a Šumperku.

## Diskografia
### Marek Wolf: Blues Baroque
;Štúdiové albumy
* 2024 - *Blues Baroque* - album
;Single
* 2024 - „Meadow's Dance“
* 2023 - „November Sun“

### Marek Wolf feat. Ajdži Sabo
;Štúdiové albumy
* 2022 - *Amulet* - album, CD
;Single
* 2020 - „Malý princ a Líška“ - Indies Happy Trails
* 2019 - „Si ako rieka“ - Indies Happy Trails

### Peter Cmorik & Marek Wolf
;Štúdiové albumy
* 2018 - *K výškam...* - Indies Happy Trails, CD
;Single
* 2017 - „Druhé leto“ - Indies Happy Trails, singel
* 2024 - „Styx“

### Erich „Boboš“ Procházka & Marek Wolf
* 2012 - *[[Diversion]]* - East West Promotion, CD
* 2014 - *[[Inversion]]* - East West Promotion, CD
* 2015 - *[[Live (Boboš Procházka)|Live]]* - Indies Happy Trails, CD
* 2016 - *[[Conversion]]* - Indies Happy Trails, CD

### Marek Wolf feat. Pavol Plevčík
* 2020 - „Zariekaš“ - Indies Happy Trails, singel

### Heavy Rain Inc.
* 2010 - *Incorporated* - East West Promotion, CD
* 2011 - *Shockwave* - East West Promotion, CD
* 2018 - *Remasters* - kompilácia, CD

## Ocenenia
* Anketa Slovak Blues Top 2015  – The Best Album (*Inversion*)
* Anketa Slovak Blues Top 2017 –  The Best CD (*Conversion*)
* Slovenská bluesová spoločnosť – titul Bluesman roka 2016 (Erich Boboš Procházka & Marek Wolf)
* Anketa Slovak Blues Top 2020 – The Best Duo (Erich Boboš Procházka & Marek Wolf)

## Referencie

## Externé odkazy
* Oficiálna stránka Heavy Rain Inc.

Kategória:Slovenskí bluesoví gitaristi
Kategória:Slovenskí rockoví gitaristi
Kategória:Osobnosti z Bratislavy
Leonard Wagner

**Leonard Wagner** (* 1589, Bardejov† 29. marec 1665, Bardejov) bol uhorský evanjelický kňaz (farár), učiteľ a básnik.

## Život
Pochádzal z rodiny evanjelického farára, učiteľa a básnika Jakuba Wagnera (* 1560† 1600) a jeho manželky Anny, rod. Heidtovej (* 1568† 1652). Študoval v Bardejove, Toruni a v rokoch 16141616 na Univerzite vo Wittenbergu (od roku 1817 súčasť Martin-Luther-Universität Halle-Wittenberg).

V roku 1616 pôsobil ako súkromný učiteľ, následne v rokoch 16161620 ako učiteľ a v rokoch 16201633 ako rektor mestskej školy v Bardejove. V roku 1633 sa stal farárom evanjelickej farnosti augsburského vyznania v Bardejove. Básnicky sa venoval tvorbe príležitostných oslavných veršov v latinčine.

## Referencie

Kategória:Narodenia v 1589
Kategória:Úmrtia 29. marca
Kategória:Úmrtia v 1665
Kategória:Osobnosti z Bardejova
Kategória:Uhorskí evanjelickí kňazi
Kategória:Uhorskí pedagógovia
Kategória:Uhorskí básnici
Kategória:Slovenskí evanjelickí kňazi
Kategória:Slovenskí básnici
Kategória:Slovenskí pedagógovia
Svetový štrajk za budúcnosť klímy

[náhľad|Štrajk [25. januára 2019 v Berlíne]]
**Svetový štrajk za budúcnosť klímy** bol štrajk, ktorý sa uskutočnil 15. marca 2019 ako súčasť hnutia Piatky za budúcnosť. Štrajku sa zúčastnili desaťtisíce žiakov a študentov vo viac než sto krajinách.

Na Slovensku sa štrajk konal v štyroch mestách: Bratislava, Liptovský Mikuláš, Košice a Žilina.

Štrajk začala švédska aktivistka Greta Thunbergová protestovaním pred budovou Švédskeho parlamentu.

## Referencie

## Externé odkazy
* Fridays For Future Slovensko 

## Iné projekty

Kategória:Štrajky
Kategória:Environmentalizmus
Holmenkollen

**Holmenkollen** je severozápadné predmestie nórskeho hlavného mesta Oslo. Nachádza sa v mestskom obvode Vestre Aker, s nadmorskou výškou 371 metrov nad morom je najvyššie položenou časťou nórskej metropoly. Hollmenkollen je známy ako stredisko zimných športov.

Vďaka blízkosti prírody aj veľkomesta je Holmenkollen vyhľadávanou rezidentnou oblasťou. Nachádza sa tam vila *Kongsseteren*, v ktorej trávi zimné prázdniny nórska kráľovská rodina. Holmenkollen je dobre dostupný vďaka rovnomennej stanici metra. Významnou historickou pamiatkou bola drevená kaplnka z roku 1903, ktorú v auguste 1992 spálil Varg Vikernes. O štyri roky neskôr, v roku 1996, bola postavená jej súčasná replika.

## Lyžiarske stredisko
Hlavnou miestnou atrakciou je lyžiarsky areál Národná aréna Holmenkollen so skokanským mostíkom Holmenkollbakken. Pôvodný mostík pochádzal z roku 1892, v roku 2010 bol však na jeho mieste postavený nový s kritickým bodom HS 134 m. Konali sa tam súťaže olympiády 1952, majstrovstvá sveta v klasickom lyžovaní 1930, 1966, 1982 a 2011 a majstrovstvá sveta v biatlone 1986, 1990, 1999, 2000 a 2002. Pravidelne sa tam konajú preteky svetového pohára v biatlone.

Každoročný Holmenkollen Ski Festival je súčasťou svetového pohára bežcov a skokanov. V roku 1923 bolo založené miestne lyžiarske múzeum, najstaršie na svete.

## Iné projekty

* 

## Externé odkazy
* Oficiálne internetové stránky (po nórsky a po anglicky)

## Zdroj

Kategória:Oslo
Kategória:Lyžiarske strediská
Teplická kotlina

**Teplická kotlina** je geomorfologickou časťou Kráľovohoľských Tatier. Zaberá okolie obce Liptovská Teplička v Čiernovážskej doline, na hornom toku Čierneho Váhu.

## Vymedzenie
Územie leží vo východnej polovici Kráľovohoľských Tatier. Severný okraj vymedzuje tok Čierneho Váhu, ktorý tvorí hranicu s Važeckým chrbátom (podcelkom Kozích chrbtov) a Vikartovskou priekopou (podcelkom Hornádskej kotliny). Východným smerom nadväzuje Predná hoľa, južným Kráľova hoľa a západným Priehyba, všetko geomorfologické časti Nízkych Tatier.

## Ochrana územia
Južná časť kotliny leží v Národnom parku Nízke Tatry, zvyšok územia je súčasťou jeho ochranného pásma. Osobitne chránené lokality sa v tejto časti nevyskytujú.

## Turizmus
Táto časť Kráľovohoľských Tatier zastáva špecifickú pozíciu, nakoľko ide o maloplošnú kotlinu s jediným sídlom a jeho blízkym okolím. Kultúrne a národopisne zaujímavá lokalita si uchovala svoju jedinečnosť, k čomu napomohla odľahlá poloha na konci dlhej doliny Čierneho Váhu. Jedinečné sú okrem folklóru aj svahové pivničky mimo obce na skladovanie zemiakov, ktorých časť je dodnes využívaná. Zaujímavosťou je východným okrajom vedená hranica rozvodia Váhu a Hornádu, ktorý neďaleko pramení.

Kotlinou vedie viacero značených trás, ktoré smerujú na hrebeňom vedúcu  červeno značenú Cestu hrdinov SNP. Liptovská Teplička je najvhodnejšie východiskové miesto pre výstup na Kráľovu hoľu z liptovskej strany. Čiernovážskou dolinou vedie vyhľadávaná cyklotrasa.

## Referencie

## Pozri aj
* Kráľovohoľské Tatry
* Národný park Nízke Tatry
* Geomorfologické členenie Slovenska

Kategória:Kráľovohoľské Tatry
Kategória:Nízke Tatry
Kategória:Geomorfologické časti na Slovensku
Kategória:Kotliny na Slovensku
Spevy Sama Chalupku

**Spevy** alebo **Spevy Sama Chalupku** (podľa dobového pravopisu *Spevy Sama Chalúpky*) sú básnickou zbierkou slovenského romantického básnika a štúrovca Sama Chalupku.

## Obsah

Zoznam básnických skladieb uverejnených v zbierke *Spevy* zostavený podľa vydania Eugena Krčméryho z roku 1868 a Kníhtlačiarskeho účastníckeho spolku z roku 1921. V prípade odlišného pravopisu je prvý názov uvedený podľa vydania z roku 1868, názov v zátvorke podľa vydania z roku 1921.

* *Smútok*
* *[[Mor ho!]]*
* *Starý væzeň (Starý väzeň)*
* *Odboj Kupov*
* *Križiak*
* *Branko*
* *Boj pri Jelšave*
* *Bombura*
* *Muráň*
* *Turčín Poničan*
* *Lykavský væzeň (Likavský väzeň*)
* *Všeslav*
* *Junák*
* *Zabitý*
* *Valibuk*
* *Zrada*
* *Žiaľ*
* *Veštba* (*Vešťba)*
* *Kráľohoľská*
* *Kozák*
* *Vojenská*
* *Sen*
* *Vojín na úmoru* (*Vojín na úmore*)
* *Juhoslovænom* (*Juhoslovanom*, *Juhoslovänom*)
* *Bolo i buďe* (*Bolo i bude*)

## Vydania

Zoznam niektorých vydaní:
* 
* 
* 
* 
* 
* 

## Poznámky


## Referencie

## Externé odkazy
* Spevy Sama Chalúpky v Zlatom fonde denníka SME

Kategória:Slovenské knihy
Kategória:Básnické zbierky
Kategória:Knihy z 1868
Chlamys

**Chlamys** môže byť:
 
* starogrécky krátky plášť, pozri chlamys (odev)
* rod lastúrnikov, po slovensky hrebeňovka, pozri Chlamys (rod)
Sósibios z Atén

[náhľad|Sósibiov volutový kratér, cca 50 pred Kr., [Musée du Louvre]]
**Sósibios** (*Sósibios*) bol grécky sochár v 1. storočí pred Kr.
 
Sósibios, sochár z Atén, tvoril zrejme v meste Rím na konci republiky (v polovici 1. storočia pred Kr.) Je autorom jeho menom signovaného volutového kratéra z pentelského mramoru (78 cm vysokého) s reliéfnou dekoráciou postáv gréckej mytológie, umiestneného parížskom Musée du Louvre:

- text v starogréčtine
 
Tento kratér pochádza z umeleckých zbierok *Museo e Galleria Borghese*. Sósibios sa pri jeho umeleckom spracovaní inšpiroval tvarom kovových (i keramických) kratérov apulskej výroby zo 4. storočia pred Kr. Držadlá (volutového tvaru) sú na spodnom konci zdobené labutími hlavami. Telo kratéra zdobia reliéfy, Apollóna hrajúceho na kithare, Artemidy, Herma odetého v krátkom cestovnom plášti chlamys a slávnostného sprievodu Satyra hrajúceho na flaute a Dionýzovej družiny tancujúcich menád.  
  
## Referencie a bibliografia

 
Kategória:Sochári starovekého Grécka
Lúžňanská kotlina

**Lúžňanská kotlina** je geomorfologickou časťou Ďumbierskych Tatier. Zaberá okolie obce Liptovská Lúžna a veľkú časť Lúžňanskej doliny. Územím preteká riečka Lúžňanka.

## Vymedzenie
Územie leží v západnej polovici Ďumbierskych a teda i celých Nízkych Tatier. Kotlinu obklopujú len časti vlastného pohoria, zo severu sú to Salatíny, južný okraj vymedzuje Prašivá.

## Ochrana územia
Lúžňanská kotlina leží v ochrannom pásme Národného parku Nízke Tatry, ktorý ju z veľkej časti obklopuje. Osobitne chránenou lokalitou sú Meandre Lúžňanky.

## Turizmus
Táto časť Nízkych Tatier patrí medzi turisticky menej atraktívne oblasti. Veľkú časť kotliny zaberá Liptovská Lúžna, ktorou vedie cesta, spájajúca Lúžňanskú a Ľupčiansku dolinu. Túto trasu obľubujú najmä priaznivci cyklistiky. Značené trasy vedú z obce južným smerom na  vysoký Salatín ( červená značka), príp. do sedla pod Skalkou v hlavnom hrebeni ( žltá značka).

## Referencie

## Pozri aj
* Ďumbierske Tatry
* Národný park Nízke Tatry
* Geomorfologické členenie Slovenska

## Iné projekty

Kategória:Ďumbierske Tatry
Kategória:Nízke Tatry
Kategória:Geomorfologické časti na Slovensku
Kategória:Kotliny na Slovensku
Kategória:Geografia okresu Ružomberok
Komenského ulica (Banská Bystrica)

**Komenského ulica** je ulica v centrálnej časti Banskej Bystrice. Spája sa s ulicami Horná, Skuteckého, Kollárova, profesora Sáru, Alexandra Matušku, Mikuláša Kováča, Na Karlove. Ulica nesie svoje meno po českom pedagógovi, jazykovedcovi a filozofovi Komenskom.

## Budovy, inštitúcie a miesta
* Komenského 3 - Notársky úrad
* Komenského 7 - Ústav na výkon väzby a Ústav na výkon trestu odňatia slobody
* Komenského 12 - Hvezdáreň
* Komenského 12 - Divadlo Štúdio tanca
* Komenského 18 - Gymnázium Andreja Sládkoviča
* Komenského 20 - Právnická fakulta univerzity Mateja Bela
* Komenského 26 - Štátny archív

## Referencie


Kategória:Ulice v Banskej Bystrici
Kategória:Banská Bystrica (mestská časť)
Kategória:Pomenovania podľa Jana Amosa Komenského
Ján Haan

**Ján Haan** () môže byť:
* slovenský rímskokatolícky farár, teológ a filozof (17721847), pozri Ján Haan (filozof)
* uhorský evanjelický farár, básnik a popularizátor prírodných vied (17791855), pozri Ján Haan (básnik)

## Pozri aj
* Haan

## Referencie

Haan, Ján
Antigonos

**Antigonos** (*Antigonos*) môže byť:

* vládca macedónskej dynastie Antigonovcov:
** v rokoch 306 – 301 pred Kr., pozri Antigonos Jednooký
** v rokoch 319 – 239 pred Kr., pred Kr., pozri Antigonos Gonatas
** v rokoch 263 – 221 pred Kr., pozri Antigonos Dósón
* macedónsky politik, synovec Antigona Dósóna, pozri Antigonos (syn Echekrata)
* dvojnásobný olympijský víťaz v 3. stor. pred Kr., pozri Antigonos z Macedónie
* grécky spisovateľ v 3. stor. pred Kr., pozri Antigonos z Karystosu (spisovateľ)
* grécky veliteľ loďstva (nauarchos) v 2. stor. pred Kr., pozri Antigonos (syn Ménofila)
* grécky epigramatik v 1. stor. pred. Kr., pozri Antigonos z Karystosu (epigramatik) 
* starogrécky gramatik,  pozri Antigonos z Alexandrie 
* starogrécky historik,  pozri Antigonos (historik)
Jozef Anton Eberle

**Jozef Anton Eberle**, SJ (* 7. marec 1726, Linz† ?) bol rakúsky matematik a univerzitný pedagóg.

V roku 1742 vstúpil do rehoľného rádu Spoločnosť Ježišova. Študoval na univerzitách v rakúskej časti habsburskej monarchie. Vyučoval na rehoľných školách a v rokoch 17591760 pôsobil ako profesor matematiky na Trnavskej univerzite a v rokoch 17601762 na univerzite v Linzi.

## Referencie

## Odporúčaná literatúra
* 
* 

Kategória:Narodenia 7. marca
Kategória:Narodenia v 1726
Kategória:Osoby s neistým dátumom úmrtia
Kategória:Osobnosti z Linzu
Kategória:Rakúski matematici
Kategória:Rakúski vysokoškolskí pedagógovia
Kategória:Jezuiti
Pamätník neznámeho protifašistického bojovníka

**Pamätník neznámeho protifašistického bojovníka**  je pamätník pripomínajúci obeti protifašistického odboja, ktorý sa nachádza na Námestí osloboditeľov v Košiciach oproti pamätníku vojakov Sovietskej armády. Pamätník bol vybudovaný na základe návrhu Ing. Karola Milerského a Viliama Columbyho. Autorom tohto sochárskeho diela je akademický sochár Vojtech Löffler. Výstavba bola uskutočnená v rokoch 1947 – 1948.

## Vzhľad
Pamätník bol slávnostne odhalený v roku 1948 v rámci osláv štvrtého výročia Slovenského národného povstania.

Pomník je tvorený pietnou obradnou sieňou, nad ktorou sa vypína jeden symbolický pilier. Sieň je umiestnená centrálne v polkruhu a z troch strán je ohradená železnými mrežami. V tejto obradnej sieni sú umiestnené dve postavy – československého vojaka a partizána s nápisom:

Pod nápisom medzi stojacimi figúrami je umiestnený znak Zväzu ľudových protifašistických bojovníkov (*SĽUB*). Znak je tvorený päťcípou hviezdou v ktorej je dlaň zovretá v prísažnom geste s nápisom „*SĽUB*“ a mečom s kladivom, ktoré sú umiestnené pod touto dlaňou.

V obradnej sieni sa taktiež nachádza aj symbolická tumba, kde je zobrazený československý štátny znak s nápisom:

Tento pamätník je zložený z trachytu, andezitu a travertínu a je národnou kultúrnou pamiatkou.

## Referencie

Kategória:Pamätníky na Slovensku
Neznámy protifašistický bojovník
Kategória:Stavby v Košiciach
Kategória:Architektúra z 1948
Ján Haan (filozof)

**Ján Haan** (; * 6. február 1772, Žilina† 6. jún 1847, Višňové) bol slovenský (uhorský) rímskokatolícky kňaz (farár), filozof a teológ, príslušník bernolákovského slovenského národného hnutia.

## Život
Pochádzal z rodiny mešťana Andreja Haana a jeho manželky Evy Haanovej. V roku 1795 absolvoval štúdium teológie v Nitre. Od roku 1806 pôsobil ako farár vo Višňovom a neskôr ako dekan v Žiline.

V roku 1795, ešte ako klerik, spoluzaložil pobočku Slovenského učeného tovarišstva v Nitre. Publikoval knihu o úvode do filozofie *Introductio ad philosophiam* (1807) a o základoch logiky pre študentov teológie *Institutiones logicae* (1802).

## Referencie

## Externé odkazy
*Záznam o narodení a krste v matrike rímskokatolíckeho zboru v Žiline; pokrstený ako Joanes Hann

Kategória:Narodenia 6. februára
Kategória:Narodenia v 1772
Kategória:Úmrtia v 1847
Kategória:Osobnosti zo Žiliny
Kategória:Slovenskí rímskokatolícki kňazi
Kategória:Slovenskí filozofi
Kategória:Slovenskí teológovia
Kategória:Uhorskí rímskokatolícki kňazi
Kategória:Uhorskí filozofi
Kategória:Uhorskí teológovia
Madonna (rozlišovacia stránka)

**Madonna** môže byť:
* americká speváčka, pozri Madonna
* hudobný album:
** speváčky Madonny, pozri Madonna (album Madonny)
** skupiny And You Will Know Us by the Trail of Dead, pozri Madonna (album od And You Will Know Us by the Trail of Dead)
* sídlo:
** v USA, pozri Madonna (Maryland)
** v nemeckej obci Engelskirchen, pozri Madonna (Engelskirchen)
* ženské krstné meno, pozri Madonna (prvé meno)
* priezvisko, napr.
**Armando Madonna, taliansky futbalový tréner

## Pozri aj
*  Madonna di Campagna (štvrť talianskeho mesta Turín a stanica metra)
*  Madonna di Campiglio (talianske horské turistické stredisko)

## Pozri aj
*madona
Madona

**Madona** môže byť:
* s malým zač. písmenom: 
** zobrazenie Panny Márie (v užšom zmysle len s dieťaťom - Ježišom) , pozri madona (zobrazenie)
** cnostná a krásna žena , pozri cnosť a krása, žena 
* s veľkým zač. písmenom: 
** Panna Mária , pozri Mária (matka Ježiša)
** obraz od nórskeho autora Edvarda Muncha, pozri Madona (Edvard Munch)
** obec (oblasť) v Lotyšsku, pozri Madona (obec)
** mesto v Lotyšsku, pozri Madona (mesto)
* zdrobnene:
** Madonka - malá soška vyobrazenia Panny Márie alebo medailón, medailónik s obrazom Madony

## Pozri aj
* Madonna
* Madona Benois (renesančný obraz Leonarda da Vinci)
* Madona s hadom (barokový obraz od Michelangela Merisi da Caravaggia)
* Madonna del Magnificat (renesančný obraz Sandra Botticelliho)
* Madona Litta (renesančný obraz od Leonarda da Vinci)
* Madona Granduca (renesančný obraz od Raffaela)
* Madona Conestabile (renesančný obraz od Raffaela)
* Sixtínska Madona (renesančný obraz od Raffaela)
* Madona del Cardellino (renesančný obraz od Raffaela)
* Madona so svätým Jozefom (renesančný obraz od Raffaela)
* Madona della Seggiola (renesančný obraz od Raffaela)
* Madona Pesarovcov (renesančný obraz od Tiziana Vecelliho)
* Madona v skalách (renesančné obrazy (dve verzie) od Leonarda da Vinci)
* Madona z Těrlicka (maľba z obdobia okolo roku 1500 od vroclavského umelca Jakuba Beinharda)
* Madonnina pozlátená medená socha od Carla Pellicaniho znázorňujúca Nanebovzatie Panny Márie, ktorá sa nachádza na hlavnej veži milánskej katedrály. 

## Zdroje
František Harer

**František Harer**, SJ (iný zápis priezviska: **Harrer**; * 4. október 1607, Preddvor† 15. august 1682, Ľubľana) bol slovinský, resp. pravdepodobne nemecký resp. uhorský filozof, gymnaziálny a univerzitný učiteľ (profesor).

29. októbra 1625 v Leobene vstúpil do rehoľného rádu Spoločnosť Ježišova (jezuiti). Noviciát ukončil v roku 1627. V rokoch 162832 študoval vo Viedni. V rokoch 1632/1633 a 1638/1639 pracoval ako profesor na gymnáziu v Bratislave.

V roku 1640 pôsobil v Gorici. V roku 1640/1641 bol profesorom etiky, v roku 1641/1642 logiky a v roku 1642/1643 fyziky na Trnavskej univerzite.

Potom pôsobil väčšinou v Ľubľane (v rokoch 1647/16481650/1651, 1652/16531661/1662, 1666/16671676/1677, 1678/16791681/1682) a občas v Grazi (1651/1652, 1662/16631665/1666), Celovci (Klagenfurte; 16451647) a Pleterje (1677/1678).

## Poznámky


## Referencie

## Odporúčaná literatúra
* 
*
*
*

Kategória:Slovinskí filozofi
Kategória:Slovinskí vysokoškolskí pedagógovia
Kategória:Nemeckí filozofi
Kategória:Nemeckí vysokoškolskí pedagógovia
Kategória:Uhorskí filozofi
Kategória:Uhorskí vysokoškolskí pedagógovia
Kategória:Vyučujúci na Trnavskej univerzite (historickej)
3C 147

**3C 147** (B0538+498) je CSS kvazar, ktorý bol objavený v roku 1964. Nachádza sa v súhvezdí Povozník neďaleko hviezdy 5. magnitúdy Omikron Aurigae.

## Externé odkazy
* Wikisky  obrázok kvazaru 3C 147 (PGC 2355407)

## Zdroj
* 

Kategória:Kvazary
Kategória:Súhvezdie Povozník
147
2355407
Kategória:4C objekty
Kategória:6C objekty
Kategória:2MASX objekty
186
1506
Kategória:QSO objekty
Kategória:Astronomické objekty objavené v roku 1964
Salatíny

**Salatíny** sú geomorfologickou časťou Ďumbierskych Tatier. Zaberajú severozápadnú časť Nízkych Tatier a najvyšším vrchom tejto časti je Salatín ().

## Vymedzenie
Územie zaberá severnú časť západnej polovice Ďumbierskych a teda i celých Nízkych Tatier. Na západe susedí Zvolen a Revúcke podolie, oba podcelky Veľkej Fatry, východne od Ružomberka sa rozprestiera Liptovská kotlina s časťou Ľubeľská pahorkatina, ktorá vymedzuje Salatíny zo severu. Východný a južný okraj prechádza do častí Nízkych Tatier, konkrétne Demänovských vrchov a Ďumbiera na východe a Prašivej s Lúžňanskou kotlinou na juhu.

## Ochrana územia
Celá časť pohoria leží v Národnom parku Nízke Tatry, resp. jeho ochrannom pásme. Osobitne chránenou lokalitou je národná prírodná rezervácia Salatín, národná prírodná pamiatka Brankovský vodopád a prírodná pamiatka Dogerské skaly.

## Turizmus
Turisticky vyhľadávaná je najmä oblasť vrchu Salatín (), kde vedú aj značené chodníky. Tých nie je v tejto časti pohoria veľa a aj preto patria Salatíny k menej navštevovaným častiam Nízkych Tatier.

## Referencie

## Pozri aj
* Ďumbierske Tatry
* Národný park Nízke Tatry
* Geomorfologické členenie Slovenska

## Iné projekty

Kategória:Ďumbierske Tatry
Kategória:Nízke Tatry
Kategória:Geomorfologické časti na Slovensku
Demänovské vrchy

**Demänovské vrchy** sú geomorfologickou časťou Ďumbierskych Tatier. Zaberajú sever centrálnej časti Nízkych Tatier a najvyšším vrchom je Krakova hoľa ().

## Vymedzenie
Územie zaberá severovýchodnú časť Ďumbierskych Tatier, medzi Križskou dolinou na západe a Bocianskou dolinou na východe. Severný okraj vymedzuje Ľubeľská pahorkatina a Liptovské nivy, geomorfologické časti Liptovskej kotliny. Bocianska dolina tvorí hranicu s Priehybou, patriacou do Kráľovohoľských Tatier, južným smerom pokračujú Nízke Tatry časťou Ďumbier a na západe nadväzujú Salatíny, oddelené Križskou dolinou.

## Ochrana územia
Demänovské vrchy patria medzi prírodne najcennejšie oblasti na Slovensku, čo potvrdzuje množstvo chránených území. Takmer celá časť leží v Národnom parku Nízke Tatry, okrajové oblasti v jeho ochrannom pásme. Osobitne chránenou lokalitou je národná prírodná rezervácia Demänovská dolina, Jánska dolina a Ohnište, národná prírodná pamiatka Jaskyňa zlomísk, Starý hrad, Štefanová, Veľká ľadová priepasť a Záskočská jaskyňa a prírodná pamiatka Dogerské skaly.

## Turizmus
Turisticky vyhľadávané sú najmä krasové územia Demänovskej a Jánskej doliny, no celá oblasť je vybavená sieťou značkovaných trás. Centrálnou časťou vedie prístup do Jasnej, poblíž ktorého je unikátny komplex Demänovských jaskýň. V Jánskej doline je najznámejšou Stanišovská jaskyňa. Medzi strediská turistiky a voľnočasových aktivít patrí aj okolie Liptovského Jána, lyžiarske stredisko pri Závažnej Porube a pri Pavčinej Lehote, kde sa nachádza i bobová dráha.

## Referencie

## Pozri aj
* Ďumbierske Tatry
* Národný park Nízke Tatry
* Geomorfologické členenie Slovenska

Kategória:Ďumbierske Tatry
Kategória:Nízke Tatry
Kategória:Geomorfologické časti na Slovensku
Štefan Ebecký

**Štefan Ebecký** (iný zápis priezviska: **Ebeczky**; ; * ca 1670, Levice† 1719, Nýrovce) bol uhorský vojenský dôstojník, účastník povstania Františka II. Rákociho.

## Život
Bol príslušníkom šľachtického rodu Ebeckých z Novohradskej stolice. Od mladosti slúžil vo vojsku. Ako nižší dôstojník sa zúčastnil bitiek s osmanskou armádou, istý čas pôsobil ako kapitán Levického hradu a ako príslušník husárskeho pluku Jána Boťána.

Svoje veliteľské schopnosti naplno rozvinul ako účastník protihabsburského stavovského povstania vedeného Františkom II. Rákocim, ku ktorému sa pridal v roku 1703. V roku 1704 získal hodnosť plukovníka, v roku 1708 bol povýšený do hodnosti generála strážmajstra. Bojoval najmä na území dnešného západného a stredného Slovenska. V čase uzavretia satmárskeho mieru (1711) bol veliteľom Užhorodského hradu, ktorý odovzdal veliteľovi cisárskych vojsk Jánovi Pálfimu. Následne žil na svojom majetku v Tekovskej župe.

## Referencie

Kategória:Narodenia v 1670
Kategória:Úmrtia v 1719
Kategória:Osobnosti z Levíc
Kategória:Uhorské vojenské osobnosti
Dehydratácia (organické zlúčeniny)

**Odvodnenie** alebo **dehydratácia** je v organickej chémii reakcia pri ktorej sa z molekuly odštepuje voda, čo znamená, že sú opakom hydratačných reakcií. Pri takýchto reakciách sa reaktanty častokrát ohrievajú, pretože reakcia potom prebieha lepšie a rýchlejšie. Odvodnenie si netreba mýliť so sušením chemikálií, pri ktorom iba odstraňujeme vodu, ktorú látka kvôli svojím hygroskopickým vlastnostiam absorbuje, no jej chemická štruktúra sa nemení.

Bežnými dehydratačnými činidlami sú koncentrovaná kyselina sírová, koncentrovaná kyselina fosforečná a oxid hlinitý.

Medzi dehydratačné reakcie patria taktiež aj niektoré kondenzačné reakcia.

## Príklady odvodnenia
* Odvodnením 2 mólov alkoholu získame 1 mól príslušného éteru podľa nasledujúcej reakcie:

2 R–OH → R–O–R + H2O 

stred|500px
Konkrétny príklad - Reakcia dvoch molekúl etanolu za vzniku dietyléteru.
* Reakcia karboxylovej kyseliny s alkoholom (esterifikácia) za vzniku príslušného esteru:

R−COOH + R'−OH → R−COO−R' + H2O

stred|600px
Reakcia metanolu a kyseliny mravčej za vzniku metylesteru kyseliny mravčej
* Vznik anhydridu karboxylovej kyseliny z 2 mólov karboxylovej kyseliny:

2 RCOOH → (RCO)2O + H2O

stred|500px
Reakcia dvoch molekúl kyseliny octovej za vzniku acetanhydridu
* Vznik alkénu z alkoholu:

R–CH2−CH-OH-R → R–CH=CH–R + H2O

stred|500px
Odvodnenie cyklohexanolu za vzniku cyklohexénu
* Vznik nitrilu z amidu:

RCONH2 → R–CN + H2O 

stred|500px
Odvodnenie benzamidu za vzniku benzonitrilu

## Referencie


Kategória:Organické reakcie
Coburg

**Coburg** je mesto bez okresu v bavorskom Hornom Fransku a sídlo rovnomenného okresu. Mesto je administratívne členené do dvanástich mestských častí.

## Dejiny mesta
Od prelomu 16. a 17. storočia do roku 1918 bolo rezidenčným mestom vojvodov sasko-kobursko-gothajských, od polovice 19. do konca 20. storočia tu bola vojenská posádka.

Od roku 1971 je sídlom Vysokej školy technickej. Pri zlučovaní obcí v roku 1934 a potom v rokoch 1972 až 1977 sa územie mesta rozšírilo na štvornásobok pôvodnej rozlohy. Od roku 2005 je nositeľom titulu *Európske mesto*.

Nad mestom sa vypína Veste Coburg, jeden z najväčších hradných komplexov Nemecka.

## Osobnosti mesta
* Leopold I. (* 1790 – † 1865), prvý kráľ Belgicka
* Alfred Wertheimer (* 1929 − † 2014), americký fotograf

## Partnerské mestá
Coburg má nasledujúce partnerské mestá:
* Cobourg, Ontário, Kanada
* Gais, Taliansko
* Garden City, New York, USA
* Niort, Francúzsko
* Oudenaarde, Belgicko
* Wight, Spojené kráľovstvo

## Referencie


## Iné projekty

## Externé odkazy
* Oficiálna stránka

## Zdroj


Kategória:Mestá v Bavorsku
Karol Eberl

**Karol Eberl** (* ca 1807† 28. august 1866, Prešov) bol uhorský kantor (organista).

Absolvoval štúdium hudby u Ludwiga van Beethovena vo Viedni. V rokoch 18601866 pôsobil ako kantor rímskokatolíckeho farského kostola v Prešove.

## Referencie

Kategória:Narodenia v 1807
Kategória:Úmrtia 28. augusta
Kategória:Úmrtia v 1866
Kategória:Uhorskí hudobníci
Kategória:Slovenskí organisti
Prašivá (geomorfologická časť)

**Prašivá** je geomorfologickou časťou Ďumbierskych Tatier. Zaberá juhozápadnú časť Nízkych Tatier, medzi Hiadeľským sedlom a sedlom Zámostskej hole. Najvyšším vrchom tejto časti je Veľká Chochuľa ().

## Vymedzenie
Územie leží v juhozápadnej polovici Ďumbierskych a teda i celých Nízkych Tatier. Na severe pokračujú Ďumbierske Tatry časťou Salatíny a Lúžňanská kotlina, východným smerom rozsiahly Ďumbier. Južným smerom susedí Lopejská kotlina (podcelok Horehronského podolia), na juhozápadnom okraji malou časťou aj Bystrické podolie (podcelok Zvolenskej kotliny). Hiadeľské sedlo na západe oddeľuje Starohorské vrchy a Korytnická dolina podcelok Zvolen, patriaci do Veľkej Fatry.

## Ochrana územia
Prašivá leží v Národnom parku Nízke Tatry, príp. jeho ochrannom pásme. Osobitne chránenou lokalitou je národná prírodná rezervácia Pod Latiborskou hoľou.

## Turizmus
Rozsiahly masív Prašivej a Veľkej Chochule je neprehliadnuteľný ako z južného smeru od Zvolena, tak aj z okolia Donovál (vrchy Nová hoľa či Zvolen). Vysokohorský ráz hrebeňa vyniká aj z Lúžňanskej doliny a práve hrebeňom vedie frekventovaná,  červeno značená Cesta hrdinov SNP. Na magistrálu sa pripája viacero značených chodníkov z údolných obcí v okolí. Významná križovatka turistických trás je v Hiadeľskom sedle.

## Referencie

## Pozri aj
* Ďumbierske Tatry
* Národný park Nízke Tatry
* Geomorfologické členenie Slovenska

## Iné projekty

Kategória:Ďumbierske Tatry
Kategória:Nízke Tatry
Kategória:Geomorfologické časti na Slovensku
Ďumbier (geomorfologická časť)

**Ďumbier** je geomorfologickou časťou Ďumbierskych Tatier. Zaberá najvyššiu, centrálnu časť Nízkych Tatier a najvyšším vrchom je Ďumbier ().

## Vymedzenie
Územie zaberá centrálnu a juhovýchodnú časť Ďumbierskych Tatier s výrazným vysokohorským rázom a mohutným hlavným hrebeňom. Na západe ju vymedzuje sedlo Zámostskej hole, kde pohorie pokračuje časťou Prašivá, severozápadným smerom nadväzujú Salatíny a na severe Demänovské vrchy. Východnú hranicu tvoria Bocianska dolina, sedlo Čertovica a údolie Štiavničky, oddeľujúce Priehybu, patriacu do Kráľovohoľských Tatier. Južným smerom sa masív zvažuje do Horehronského podolia s podcelkami Bystrianske podhorie a Lopejská kotlina.

## Ochrana územia
Centrálna časť pohoria s rozsiahlou časťou Ďumbier patrí medzi prírodne najcennejšie oblasti na Slovensku, čo potvrdzuje rozsah chránených území. Takmer celá časť leží v Národnom parku Nízke Tatry, okrajové oblasti v jeho ochrannom pásme. Osobitne chránenou lokalitou je národná prírodná rezervácia Ďumbier a Skalka a národná prírodná pamiatka Vrbické pleso či Jaskyňa mŕtvych netopierov.

## Turizmus
Turisticky vyhľadávané sú blízke krasové územia Demänovskej a Jánskej doliny, no jednoduchý prístup lanovkami na hlavný hrebeň spôsobuje celoročne vysokú návštevnosť najmä vrcholu Chopka. Široké možnosti na letné i zimné aktivity zaraďujú stredisko Jasná, vrátane horehronských stredísk Kosodrevina a Trangoška, medzi najprestížnejšie a najnavštevovanejšie v krajine. Celá oblasť je vybavená sieťou značkovaných trás, ktoré prepájajú zaujímavé lokality a údolia s  červeno značenou hrebeňovkou (Cesta hrdinov SNP). Komplex ubytovacích možností a služieb v strediskách dopĺňajú útulne (Ďurková) a chaty (Kamenná chata pod Chopkom i Chata generála Milana Rastislava Štefánika) v blízkosti hlavného hrebeňa.

## Referencie

## Pozri aj
* Ďumbierske Tatry
* Národný park Nízke Tatry
* Geomorfologické členenie Slovenska

Kategória:Ďumbierske Tatry
Kategória:Nízke Tatry
Kategória:Geomorfologické časti na Slovensku
Vinko Puljić

**Vinko Puljić** (* 8. september 1945, Priječani, Juhoslávia) je bosniansky kardinál, arcibiskup Sarajeva.

## Životopis
Študoval filozofiu a teológiu v kňazskom seminári v Djakove. Za kňaza ho vysvätil 29. júna 1970 diecézny biskup Djakova Stjepan Bauerlein. Po vysviacke do roku 1978 pastoračne pôsobil v diecéze Banja Luka. Neskôr, do roku 1987 pôsobil v arcidiecéze Zadar, okrem iného ako predstavený kňazského seminára. Následne strávil ešte tri roky v pastoračnej službe v diecéze Banja Luka. V roku 1990 bol preložený do sarajevskej arcidiecézy, kde sa stal vicerektorom seminára a členom kňazskej rady.

### Biskup a kardinál
V roku 1990 ho pápež Ján Pavol II. menoval za biskupa arcidiecézy Sarajevo. Biskupskú vysviacku mu dňa 6. januára 1991 aj sám udelil. Spolusvätiteľmi boli substitút Štátneho sekretariátu arcibiskup Giovanni Battista Re a sekretár Kongregácie pre biskupov arcibiskup Justin Francis Rigali, obaja neskorší kardináli. Od vypuknutia vojny v Juhoslávii aktívne pomáhal obyčajným ľuďom, dodával im odvahu návštevou farností a organizovaním pomoci. Pápež ho menoval ako prvého rodáka z Bosny a Hercegoviny za kardinála s titulárnym kostolom S. Chiara a Vigna Clara 26. novembra 1994. V rokoch 1995 – 2002 a 2005 – 2010 bol predsedom konferencie biskupov Bosny a Hercegoviny. Zúčastnil sa ako volič konkláve v roku 2005, na ktorom bol zvolený pápež Benedikt XVI., a v roku 2013 takisto na konkláve, ktoré zvolilo pápeža Františka. Ako pápežský vyslanec sa zúčastnil litovského národného eucharistického kongresu v Kaunase a medzinárodnej mariánskej púte v Ukrajine v roku 2000, slávností v Dubrovniku a ďakovného dňa za kanonizáciu Matky Terezy v Albánsku v roku 2016.

## Referencie

## Iné projekty

Kategória:Bosnianski kardináli
Kategória:Rímskokatolícki arcibiskupi
Kategória:Chorváti v Bosne a Hercegovine
3C 79

**3C 79** je Seyfertova galaxia v súhvezdí Baran. Rozšírená oblasť emisných línií (EELR) je takmer určite fotoionizovaná skrytým kvazarom.

## Externé odkazy
* http://www.jb.man.ac.uk/atlas/object/3C79.html (J. P. Leahy)
* Wikisky  obrázok galaxie 3C 79 (PGC 1524618)

## Zdroj
* 

Kategória:Seyfertove galaxie
Kategória:Súhvezdie Baran
079
1524618
Kategória:4C objekty
093
021
125
Kategória:QSO objekty
Kategória:2MASX objekty
Kategória:Gaia DR2 objekty
Kategória:CTA objekty
Kategória:BWE objekty
Kategória:Cul objekty
Kategória:GB6 objekty
Kategória:87GB objekty
Kategória:1Jy objekty
Kategória:MITG objekty
Kategória:MRC objekty
Kategória:NVSS objekty
Kategória:PKS objekty
Kategória:S2 objekty
Kategória:TXS objekty
Kategória:VLSS objekty
Kategória:VRO objekty
Kategória:WB objekty
Kategória:2XMM objekty
Mníška (film)

***Mníška*** (orig. *The Nun*) je americký hororový film od režiséra Jamesa Wana. Film mal premiéru 6. septembra 2018 v Európe a o deň neskôr v USA. Film je čiastočným prequelom filmov *[[V zajatí démonov]]* a *[[V zajatí démonov 2]]*. Necelý týždeň po premiére zarobil cez 131 miliónov USD.

## Dej

Film vysvetľuje pôvod démona Valaka z filmu V zajatí démonov 2. Dve posledné mníšky v opátstve Cârța v Rumunsku sa rozhodnú preskúmať katakomby, ale staršiu mníšku napadne neviditeľná sila. Preživšia mladšia mníška zoberie kľúč od dverí do katakomb a keď vidí, že má problémy, spácha samovraždu obesením. Po dvoch rokoch jej telo nájde mladík Franchie (Jonas Bloquet). Vatikán sa okamžite dozvedá o tejto nešťastnej udalosti, a tak vysiela kňaza Burkeho (Demián Bichir) a anglickú sestru Irene (Taissa Farmiga), aby prípad prešetrili. Zoznámia sa s Franchiem a vydajú sa do kláštora. Kňaz a sestra Irene sa v kláštore usídlia, ale aj zisťujú, že tu nie sú sami a po niekoľkých znepokojivých paranormálnych udalostiach sa kňaz Burke rozhodne prísť na tajomstvo kláštora.

Zisťuje desivú históriu kláštora, že tu boli robené v stredoveku satanistické rituály. Križiaci však hrad vyplienili, premenili na kláštor a mníšky sa musia neustále modliť, aby zlo nemohlo vyjsť mimo steny kláštora. Tiež zisťuje pôvod démona Valaka a so sestrou Irene sa snažia nájsť relikviu, ktorá by mohla démona zastaviť. Tým je sklenená nádobka s Kristovou krvou. Tu nájdu a rozhodnú sa vydať do katakomb a vysporiadať sa so zlom, ktoré zahaľuje kláštor.

Akonáhle vstúpia do katakomb, začína sa s nimi Valak pohrávať. Franchieho skoro uškrtí, Irene posadne a otca Burkeho skoro zabije. Franchie zašpiní Irene Kristovou krvou a Valak mizne. Avšak sa objaví vo vode a pokúsi sa setru uškrtiť. Tá na neho však vystriekne relikviu, démon je zahnaný a portál do podsvetia je zatvorený. Burke prípad uzavrie a odchádza do Vatikánu. Avšak Valak sa tak ľahko nevzdá.

## Obsadenie
*Taissa Farmigová ako sestra Irene
*Demián Bichir ako otec Burke
*Jonas Bloquet ako Maurice Theriault (Franchie)
*Bonnie Aaronsová ako Valak (v rúchu mníšky)
*Charlotte Hopeová ako sestra Victoria
*Ingrid Bisuová ako sestra Oana

## Externé odkazy
*

## Zdroj

Kategória:Hororové filmy USA
Kategória:Filmy z 2018
Kategória:Filmy podľa názvu
Úplaz (vrch v Nízkych Tatrách)

**Úplaz** () je vrch v Nízkych Tatrách. Leží nad Vernárom, približne  juhozápadne od Popradu. Je najvyšším vrchom geomorfologickej časti Predná hoľa.

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Predná hoľa. Leží v Prešovskom kraji, v okrese Poprad a zasahuje na katastrálne územie obcí Vikartovce a Vernár. Najbližším sídlom je východným smerom ležiaci Vernár, severne sa nachádza Spišské Bystré, Kravany, Vikartovce a Liptovská Teplička a južne obec Telgárt. Vrcholovou časťou vedie severná hranica Národného parku Nízke Tatry. 

## Opis
Úplaz leží v rázsoche, ktorá vybieha severovýchodným smerom z Kráľovej hole () k Prednej holi (). Severným smerom leží Prostredný vrch () a Čertovica (), západným Kolibisko (), Záturňa () a Prášivok (), južným Kráľova hoľa, Tri kopce () a Košarisko () a východným Popová () a Smrečinským sedlom oddelená Predná hoľa. Vrch sa nachádza na pomedzí Liptova a Spiša a jeho svahy odvodňujú tri mohutné rieky; západnú časť Čierny Váh, južnú a východnú Hnilec a severnú prítoky Hornádu. Vrchol traverzuje turistický chodník zo Smrečinského sedla na Kráľovu hoľu.

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z odlesnených lokalít na svahoch je možné pozorovať okolité vrcholy Nízkych Tatier, no tiež Levočské vrchy, Kozie chrbty, Vysoké a Západné Tatry, Chočské, Stolické a Volovské vrchy a Spišsko-gemerský kras.

## Prístup
Vrchol traverzuje juhovýchodným úbočím  modro značený chodník z blízkeho Smrečinského sedla na Kráľovu hoľu. V sedle sa križujú turistické trasy:

*  zelená:
** od severu z obce Liptovská Teplička a Vikartovce cez rázc. Doštianky
** od juhovýchodu z osady Pusté Pole cez Zadnú dolinu
*  modrá:
** od severu z obce Spišské Bystré cez Bystrú dolinu
** od juhu zo Šumiaca cez Kráľovu hoľu
*  červená z obce Vernár

## Referencie

## Pozri aj
* Predná hoľa (geomorfologická časť)
* Kráľovohoľské Tatry
* Národný park Nízke Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Poprad
Kategória:Vernár
Kategória:Vikartovce
Robo-poradca

**Robo-poradca** (skratka z *robotický poradca*) je typ finančného poradcu, ktorý ponúka finančné poradenstvo či online manažment investície s čiastočnou či minimálnou ľudskou intervenciou. Tieto služby ponúkajú na základe matematických pravidiel a algoritmov, ktoré sú súčasťou softvéru - preto tieto služby nevyžadujú ľudský faktor na strane predajcu. Takéto softvéry využívajú dané algoritmy na automatickú alokáciu, kontrolu, presun a optimalizáciu aktív zákazníka.

Jedna z hlavných výhod robo-poradcov je, že ponúkajú investičné poradenstvo väčšiemu spektru ľudí, vďaka nižším nákladom a poplatkom v porovnaní s poskytovaním služieb cez ľudí. Robo-poradcovia zvyčajne alokujú klientské aktíva na základe ich sklonu k riziku a cieľovej sumy. Napriek tomu, že robo-poradcovia sú aplikovateľní aj na alokáciu prostriedkov v iných aktívach, ako napríklad akcie, dlhopisy, komodity či nehnuteľnosti, sú zvyčajne využívaní v ETF portfóliách. 

## História
Prví robo-poradcovia boli spustení v roku 2008 počas finančnej krízy. V roku 2010 Jon Stein spustil jednu z prvých spoločností ponúkajúcu pokročilú verziu tejto služby verejnosti, Betterment. Do konca roku 2015 robo-poradcovia spravovali 60 miliárd dolárov takmer 100 firmami po celom svete, pričom sa odhaduje, že do konca roka 2020 by to mohli byť až 2 bilióny.

## Referencie

Kategória:Finančné služby
Kategória:Finančné technológie
Kamčatský meteorit

náhľad|Predpokladaná veľkosť kamčatského, tunguského a čeľabinského meteoritu. Postava človeka ako mierka vpravo hore.
**Kamčatský meteorit** je udalosť pádu meteoritu dňa 18. decembra 2018 nad Beringovým morom pri Kamčatke, ktorý bol zachytený ako výbuch v stratosfére. Energia dopadu bola odhadovaná na 173 kiloton TNT. Podľa NASA išlo o druhý najväčší zaznamenaný výbuch od počiatku meraní v roku 1988. Silnejší bol iba výbuch v Čeľabinsku roku 2013. Výskyt takýchto meteoritov sa predpokladá 2 – 3-krát za 100 rokov.

Meteor mal priemer cca , hmotnosť  a pri výbuchu letel rýchlosťou /h. Výbuch mal 10-krát väčšiu energiu ako Little Boy v Hirošime. Meteorit vstúpil do atmosféry nepovšimnutý, bol spozorovaný až po výbuchu.

## Referencie

Kategória:Astronomické objekty objavené v roku 2018
Kategória:Dopady meteoritov